મધુ ઝારખંડના નાના ઔદ્યોગિક શહેર જપ્લામાંથી આવે છે. અહીં જ તેમણે શાળાનો અભ્યાસ કર્યો હતો. બાળપણથી જ તેઓ સાહસિક હતા, ચિંતા કરવાને બદલે લડી લેવામાં માનતા હતા. ત્રણ ભાઈઓની એક લાડકી બહેન મધુ સંયુક્ત પરિવારમાં ઉછર્યા હતા. જપ્લામાં પ્રાથમિક અને માધ્યમિક શિક્ષણ મેળવ્યાં પછી તેમણે રાંચી યુનિવર્સિટીમાંથી ઇતિહાસ વિષયમાં અભ્યાસ કર્યો હતો. તેમની સૌથી મોટી મૂડી આત્મવિશ્વાસ અને મિલનસાર સ્વભાવ છે.